Պատասխանելով բարձր մակարդակի բանակցությունների արդյունքների մասին լրագրողների հարցերին՝ Փաշինյանը հայտնել է, որ նա Պուտինի հետ չի քննարկել 2008թ․սահմանադրական կարգի տապալման մեջ մեղադրվող պաշտպանության նախկին նախարար Միքայել Հարությունյանի նկատմամբ Ռուսաստանում հետախուզումը չեղարկելու հարցը։ Ավելի վաղ, «Ինտերֆաքսը», հղում անելով իր իրազեկ աղբյուրին հայտնել էր, որ Մոսկվայում նախնական որոշում է կայացվել մերժել արտահանձման հայցը, քանի որ Միքայել Հարությունյանը 2002 թ․-ից ռուսական անձնագիր ունի, իսկ սահմանադրության համաձայն Ռուսաստանի քաղաքացիները չեն արտահանձնվում արտասահմանյան երկրներ՝ այդ թվում և քրեական պատասխանատվության ենթարկվելու համար։ Մինչդեռ, ըստ Փաշինյանի, դա Հայաստանի և Ռուսաստանի իրավապահ մարմինների հետագա համագործակցության հարց է: